b'\n_START_ARTICLE_\nMa\xc5\xa1ininis kodas (programavimas)\n_START_PARAGRAPH_\nMa\xc5\xa1ininis kodas \xe2\x80\x93 instrukcij\xc5\xb3 ir duomen\xc5\xb3 rinkinys kur\xc4\xaf tiesiogiai vykdo ma\xc5\xa1ina. Tai \xc5\xbeemiausio lygio, o d\xc4\x97l to ir tai pati seniausia programavimo kalba. Tik v\xc4\x97liau sukurtos kitos programavimo kalbos, kuri\xc5\xb3 tekst\xc4\x85 galima automati\xc5\xa1kai i\xc5\xa1versti \xc4\xaf ma\xc5\xa1inin\xc4\xaf kod\xc4\x85 (sukompiliuoti)._NEWLINE_Kiek auk\xc5\xa1tesnio lygio programavimo kalba yra asemblerio kalba. Asemblerio kalbos skirtumas nuo ma\xc5\xa1ininio kodo yra tas, kad operacijos i\xc5\xa1 prad\xc5\xbei\xc5\xb3 u\xc5\xbera\xc5\xa1omos \xc5\xbemogui supratamesn\xc4\x97mis ir labiau \xc4\xafsimintinomis raid\xc4\x97mis, o ne dvejetainiu kodu. Pavyzd\xc5\xbeiui, Zilog Z80 procesoriui asemblerio komanda \xe2\x80\x9eDEC B\xe2\x80\x9c (i\xc5\xa1 angl. ma\xc5\xbeinti B) tas pats kaip ma\xc5\xa1ininiame kode 00000101. Gavus tok\xc4\xaf signal\xc4\x85 ma\xc5\xa1inos atmintis perjungiama \xc4\xaf vienetu ma\xc5\xbeesn\xc4\x99 vert\xc4\x99. Paprastoje jungikli\xc5\xb3 sistemoje tai gali atrodyti taip:_NEWLINE_atidaryta - atidaryta - u\xc5\xbedaryta (110)_NEWLINE__NEWLINE_atidaryta - u\xc5\xbedaryta - atidaryta (101)_NEWLINE_Seniau tam buvo naudojamos rel\xc4\x97s kuriose \xe2\x80\x9eatidaryta\xe2\x80\x9c rei\xc5\xa1k\xc4\x97, kad magnetas pritraukia metalo gabal\xc4\x97l\xc4\xaf. Dabar, moderniose sitemose, \xe2\x80\x9eatidaryta\xe2\x80\x9c arba \xe2\x80\x9eu\xc5\xbedaryta\xe2\x80\x9c rodo puslaidininkinio tranzistori\xc5\xb3 baz\xc4\x97s b\xc5\xabsen\xc4\x85. Duron 1Ghz procesoriuje yra apie 50 mililijon\xc5\xb3 toki\xc5\xb3 pagal ma\xc5\xa1ininio kodo instrukcijas persijungin\xc4\x97jan\xc4\x8di\xc5\xb3 tranzistori\xc5\xb3.'